Middelsstore, lange og slanke, blanke trebukker, rødbrune til svarte med to par kremgule flekker på dekkvingene. Antennene er vanligvis bare halvparten så lange som kroppen. Pronotum har rundede sider (nesten ovalt) og er minst så langt som bredt. Det er noe innsnevret ved roten slik at det blir en markert innsnevring mellom pronotum og de smale, parallellsidige dekkvingene.